Urzicile sunt consumate din vremuri străvechi, fiind considerate printre cele mai potrivite plante pentru detoxificarea de după sezonul rece.
Sunt foarte bogate în fibre și vitamina K, dar și în minerale, precum calciu, magneziu sau potasiu.
Urzicile se pot folosi atât în mâncare, preparate precum piureul de spanac, dar și în sucuri sau sub formă de ceai.
10 beneficii ale ceaiului de urzici
Beneficii antiinflamatorii
Urzicile au proprietăți antiinflamatorii care pot ajuta în cazul tulburărilor inflamatorii și la reducerea simptomelor în afecțiuni precum eczema, artrita și psoriazisul.
Bogat în antioxidanți
Ceaiul de urzică conține niveluri ridicate de un antioxidant numit phylloxanthobilin.
O dietă bogată în antioxidanți ajută la protejarea celulelor noastre împotriva deteriorării și poate reduce riscul anumitor boli, cum ar fi bolile de inimă și unele tipuri de cancer.
Susține sănătatea oaselor
Urzicile conțin vitamine și minerale care ajută la susținerea unui sistem osos sănătos, inclusiv calciu, magneziu, fosfor, zinc și vitamina K. De asemenea, conțin niveluri ridicate de bor, care ajută la menținerea unor niveluri sănătoase de calciu în organism și pot ajuta la prevenirea osteoporozei.
Ajută pielea
Urzicile sunt un antihistaminic natural, precum și au proprietăți antiinflamatorii și antibacteriene care pot ajuta în tratamentul afecțiunilor pielii, cum ar fi acneea, urticaria și eczema.
Susține sănătatea prostatei
Urzicile au proprietăți antiinflamatorii, antitumorale și antivirale, fapt ce ajută la ameliorarea simptomelor hiperplaziei benigne de prostată.
Reduce simptomele artritei
Un studiu realizat de Universitatea din Plymouth a arătat că urzicile pot reduce durerea și dizabilitatea în cazul celor care suferă de osteoartrită, notează Good Food.
Reglează nivelul zahărului din sânge
De asemenea, s-a constat că urzicile îmbunătățesc nivelul de zahăr din sânge prin creșterea insulinei și a numărului de celule beta pancreatice din organism, celule care joacă un rol vital în homeostazia glucozei, fiind principala sursă de insulină.
Echilibrează nivelul colesterolului
Urzicile conțin quercitină, o substanță fitochimică, ce ajută la scăderea colesterolului total, precum și proprietăți care ajută la reducerea nivelului de lipide din sânge.
Scade tensiunea arterială, benefic pentru sănătatea inimii
Ceaiul de urzici, consumat în mod regulat, poate duce la reducerea tensiunii arteriale, care împreună cu scăderea colesterolului sprijină sănătatea inimii, arată alte cercetări.
Protecție împotriva anumitor tipuri de cancer
Unele cercetări au demonstrat că ceaiul de urzică poate proteja împotriva anumitor tipuri de cancer sau poate încetini evoluția acestora.
Aceste cercetări au fost efectuate doar in vitro până acum, dar pot oferi beneficii potențiale în cadrul studiilor la om.
Cum să pregătiți ceaiul de urzici
Având în vedere că pot fi folosite atât frunze proaspete de urzici, cât și din cele uscate, ceaiul de urzici are moduri de preparare puțin diferit, ceea ce variază este timpul de infuzare.
Dacă la ceaiul din frunze proaspete, ceaiul de urzici va sta la infuzat aproximativ 5 minute, în cazul frunzelor uscate, ceaiul va sta la infuzat pentru 10-15 minute.
Fiți la curent cu ultimele noutăți. Urmăriți DCNews și pe Google News